b'\n_START_ARTICLE_\nMarmorb\xc3\xa5ten\n_START_PARAGRAPH_\nMarmorb\xc3\xa5ten (kinesisk: \xe7\x9f\xb3\xe8\x88\xab; pinyin: Sh\xc3\xad f\xc7\x8eng) er en paviljong ved bredden av Kunmingsj\xc3\xb8en i det kinesiske sommerpalasset i Beijing. Den er 36 meter lang._NEWLINE_I 1755 ble byggingen av den f\xc3\xb8rste marmorb\xc3\xa5ten finansiert av Qianlong-keiseren. Den ble oppf\xc3\xb8rt i sommerpalasset i Beijing som et symbol p\xc3\xa5 Qing-dynastiets stabilitet og velferd._NEWLINE_I 1860, under andre opiumskrig ble store deler av sommerpalasset brent ned, deriblant trestrukturen som var plassert p\xc3\xa5 marmorb\xc3\xa5ten._NEWLINE_Trettitre \xc3\xa5r etter (1893) valgte enkekeiserinne Cixi \xc3\xa5 restaurere b\xc3\xa5ten og ombygge den i vesterlandsk stil. Man bygget to nye etasjer, disse i tre, men malte dem slik at de skulle se ut som marmor, och la til vannhjul ved siden av b\xc3\xa5ten, disse i marmor. Man tror at b\xc3\xa5tens fundament er laget av en eneste steinblokk._NEWLINE_P\xc3\xa5 regnfulle dager kan man gjennom de fire dragehodene som er plassert p\xc3\xa5 skipet se regnvannet flyte ut._NEWLINE_P\xc3\xa5 hver etasje ble det plassert store speil slik at enkekeiserinnen skulle kunne sitte der og betrakte seg selv og omgivelsene mens hun drakk te.'